חוק להשבחת ייצור חקלאי (בעלי חיים)

{{ח:התחלה}}
{{ח:כותרת|חוק להשבחת ייצור חקלאי (בעלי חיים), תשי״ב–1952}}

{{ח:פתיח-התחלה}}
{{ח:מאגר|2000744}} {{ח:תיבה|ס״ח תשי״ב, 128|חוק להשבחת ייצור חקלאי (בעלי חיים)|https://fs.knesset.gov.il/2/law/2_lsr_208459.pdf}}.
{{ח:סוגר}}
{{ח:מפריד}}

{{ח:סעיף|1|פירושים}}
{{ח:ת}} בחוק זה –
{{ח:ת|סוג=הגדרה}} ”בעל חיים“ – פירושו – בקר, צאן, סוס, חמור, עוף בית, דבורים וכל בעל חיים אחר ששר החקלאות הכריז עליו, באכרזה שפורסמה ברשומות, כבעל חיים לצורך חוק זה, לרבות ביצי דגירה;
{{ח:ת|סוג=הגדרה}} ”השבחת בעלי חיים“ פירושו – השבחת תנובתם של צאצאי בעלי חיים, שיפור המצרכים המופקים מהם ומגופותיהם, והעלאת כוח עבודתם, כושר התנגדותם למחלות ופריונם;
{{ח:ת|סוג=הגדרה}} ”מפקח“ פירושו – אדם ששר החקלאות מינהו להיות מפקח לצורך חוק זה.

{{ח:סעיף|2|ועדות מיעצות}}
{{ח:תת|(א)}} שר החקלאות ימנה, לצורך חוק זה ועדה מייעצת או ועדות מייעצות; בכל ועדה יהיו אנשים מן הציבור ומעובדי המדינה.
{{ח:תת|(ב)}} ועדה מייעצת יכולה להיות כללית או מיוחדת לסוג מסויים של בעלי חיים.

{{ח:סעיף|3|תקנות}}
{{ח:ת}} שר החקלאות רשאי, לאחר התיעצות בועדה מייעצת שנתמנתה לפי {{ח:פנימי|סעיף 2|סעיף 2}}, להתקין תקנות בכל הנוגע להשבחת בעלי חיים, לרבות תקנות:
{{ח:תת|(1)}} האוסרות או המגבילות גידולם של בעלי חיים, או של כל סוג מסוגיהם, לצרכי רביה, או את השימוש בהם להרבעה טבעית, להזרעה מלאכותית או לשיטות רביה אחרות;
{{ח:תת|(2)}} האוסרות או המגבילות את שחיטתם והשמדתם של בעלי חיים העשויים לשמש לרביה, להרבעה ולהזרעה מלאכותית;
{{ח:תת|(3)}} המסדירות, המגבילות או האוסרות מסחר בזרמה של בעלי חיים המיועדת להזרעה מלאכותית ובביצי דגירה;
{{ח:תת|(4)}} האוסרות התעסקות בהזרעה מלאכותית שלא ברשיון, וקובעות את התנאים לקבלת הרשיון וכן לשלילתו;
{{ח:תת|(5)}} הקובעות אזורים מוגנים לשם ביצוע ניסויים בהשבחת בעלי חיים, או לשם הגנה על טוהר גזעם, המטילות באזורים אלה הגבלות על החזקת בעלי חיים או קובעות תנאים להחזקתם;
{{ח:תת|(6)}} הקובעות תנאים סניטריים ואחרים שיש לקיים בקשר לביצוע הרבעה טבעית, הזרעה מלאכותית או שיטות רביה אחרות של בעלי חיים;
{{ח:תת|(7)}} המטילות פיקוח על יבוא ויצוא של בעלי חיים לצרכי רביה;
{{ח:תת|(8)}} הקובעות אגרות לכל בקשה, אישור או תעודה אחרת, שיוגשו או שיינתנו בהתאם לתקנות שהותקנו לפי חוק זה.
{{ח:ת}} {{ח:הערה|פורסמו {{ח:חיצוני|תקנות להשבחת ייצור חקלאי (בעלי חיים) (דבורים)|תקנות להשבחת ייצור חקלאי (בעלי חיים) (דבורים), תשכ״ח–1968}}.}}
{{ח:ת}} {{ח:הערה|פורסמו {{ח:חיצוני|תקנות השבחת ייצור חקלאי (בעלי חיים) (בקר לחלב)|תקנות השבחת ייצור חקלאי (בעלי חיים) (בקר לחלב), תשי״ז–1957}}.}}
{{ח:ת}} {{ח:הערה|פורסמו {{ח:חיצוני|תקנות השבחת ייצור חקלאי (בעלי-חיים) (עזי-בית)|תקנות השבחת ייצור חקלאי (בעלי־חיים) (עזי־בית), תשי״ז–1957}}.}}
{{ח:ת}} {{ח:הערה|פורסמו {{ח:חיצוני|תקנות להשבחת ייצור חקלאי (בעלי חיים) (סוסים טהורי גזע)|תקנות להשבחת ייצור חקלאי (בעלי חיים) (סוסים טהורי גזע), התשע״ב–2012}}.}}

{{ח:סעיף|4|סמכויות מפקח}}
{{ח:ת}} מפקח רשאי –
{{ח:תת|(1)}} להיכנס בכל עת לתחומי כל קרקע שאינה מקום מגורים לשם פיקוח על קיום הוראות התקנות שהותקנו לפי חוק זה;
{{ח:תת|(2)}} לתפוס כל בעל חיים שלפי דעת המפקח נעברה בו עבירה על תקנה שהותקנה לפי חוק זה, וכן לתפוס כל חפץ שיש בו כדי לשמש עדות ביחס לעבירה כזאת; בשעת התפיסה יתן המפקח למחזיק בעל החיים או למחזיק החפץ קבלה על הדברים שתפס;
{{ח:תת|(3)}} לסמן או לסרס בעלי חיים שגידולם או שימושם להרבעה, להזרעה מלאכותית או לשיטות רביה אחרות, נאסרו או הוגבלו על פי תקנה שהותקנה לפי חוק זה;
{{ח:תת|(4)}} לעשות כל דבר שהוטל על המפקח, בתקנות שהותקנו לפי חוק זה.

{{ח:סעיף|5|עבירות}}
{{ח:ת}} העובר על תקנה שהותקנה לפי חוק זה, דינו – מאסר עד שנה אחת או קנס עד שלוש מאות לירות או שני הענשים כאחד.

{{ח:סעיף|6|ביצוע}}
{{ח:ת}} שר החקלאות ממונה על ביצוע חוק זה.

{{ח:חתימות|נתקבל בכנסת ביום כ״ט בשבט תשי״ב (25 בפברואר 1952).}}
* '''דוד בן־גוריון'''
ראש הממשלה
* '''לוי אשכול'''
שר החקלאות והפיתוח
* '''יוסף שפרינצק'''
יושב ראש הכנסת
ממלא מקום נשיא המדינה
{{ח:סוגר}}
{{ח:סוף}}
[[קטגוריה:בוט חוקים]]